CELEX: 62015CN0470
Language: ro
Date: 2015-09-07 00:00:00
Title: Cauza C-470/15: Cerere de decizie preliminară introdusă de Raad van State (Țările de Jos) la 7 septembrie 2015 – Lufthansa Cargo AG/Staatssecretaris van Infrastructuur en Milieu

30.11.2015   
            
            
               RO
            
            
               Jurnalul Oficial al Uniunii Europene
            
            
               C 398/17
            
         Cerere de decizie preliminară introdusă de Raad van State (Țările de Jos) la 7 septembrie 2015 – Lufthansa Cargo AG/Staatssecretaris van Infrastructuur en Milieu
   (Cauza C-470/15)
   (2015/C 398/22)
   Limba de procedură: neerlandeza
   
      Instanța de trimitere
   
   Raad van State
   
      Părțile din procedura principală
   
   
      Reclamantă: Lufthansa Cargo AG
   
      Cealaltă parte din procedură: Staatssecretaris van Infrastructuur en Milieu
   
      Întrebările preliminare
   
   
               1)
            
            
               Articolul 3 alineatul (1) litera (c) punctul (ii) prima teză din Acordul privind transportul aerian dintre Comunitatea Europeană şi statele membre ale acesteia, pe de o parte, şi Statele Unite ale Americii, pe de altă parte (JO 2007 L 134) trebuie interpretat în sensul că acordă unui transportator aerian comunitar dintr-un stat membru A dreptul efectiv să descarce într-un alt stat membru B mărfuri încărcate într-o țară terță, după o escală în Statele Unite, în timpul căreia nu descarcă aceste mărfuri și că nu este necesară întemeierea pe acorduri bilaterale încheiate între statul membru B și o țară terță?
            
         
               2)
            
            
               Un transportator aerian comunitar poate să deducă din Acordul privind transportul aerian dintre Comunitatea Europeană și statele membre ale acesteia, pe de o parte și Statele Unite ale Americii, pe de altă parte drepturi în raport cu alte state membre decât statul membru în care se află sediul principal al acestuia?
            
         
               3)
            
            
               Articolul 5 din Regulamentul (CE) nr. 847/2004 al Parlamentului European și al Consiliului din 29 aprilie 2004 privind negocierea și punerea în aplicare a acordurilor de reglementare a serviciilor aeriene dintre statele membre și țările terțe (JO L 157, p. 7, Ediție specială, 07/vol. 14, p. 36) se opune ca, la verificarea respectării criteriului privind stabilirea, în sensul articolului 49 din Tratatul privind funcționarea Uniunii Europene, astfel cum a fost dezvoltat în jurisprudența Curții de Justiție, să se impună, printre altele, ca un transportator aerian comunitar, care are sediul principal în statul membru A, să staționeze o parte a flotei, compusă din cel puțin două aeronave, în statul membru B?